ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
பிரதமரின் மத்ஸ்ய சம்பதா திட்டத்தின் கீழ் ரூ.1,723 கோடி மதிப்பிலானத் திட்டங்களுக்கு மீன்வளத்துறை அனுமதி : டாக்டர் எல் முருகன் தகவல்
பிரதமரின் மத்ஸ்ய சம்பதா திட்டத்தின் கீழ் 21 மாநிலங்கள் மற்றும் யூனியன் பிரதேங்களில் ரூ.1,723 கோடி மதிப்பிலானத் திட்டங்களுக்கு மீன்வளத்துறை அனுமதி அளித்துள்ளதாக மத்திய இணையமைச்சர் டாக்டர் எல் முருகன் கூறியுள்ளார்.
மத்திய தகவல் மற்றும் ஒலிபரப்புத்துறை, மீன்வளம், பால்வளம் மற்றும் கால்நடை பராமரிப்புத்துறை இணையமைச்சர் டாக்டர் எல் முருகன், கர்நாடக மாநிலம் மங்களூரு மற்றும் உடுப்பியில் 2 நாள் அரசு முறைப் பயணம் மேற்கொண்டுள்ளார்.
மங்களூருவில் உள்ள பைக்கம்பாடியில் ஐஸ் ஆலையை அவர் பார்வையிட்டார். பிரதமரின் மத்ஸ்ய சம்பதா திட்டத்தின் கீழ் பயனாளிகளுக்கு குளிர்சாதன மற்றும் வெப்பப் பாதுகாப்பு வாகனங்கள் மற்றும் உபகரணங்கள் வாங்குவதற்கான அனுமதி உத்தரவை வழங்கும் நிகழ்ச்சியில் அவர் பங்கேற்றார்.
குலாய் பகுதியில் உள்ள மிகப்பெரிய குளிர்பதனக் கிடங்கு, தண்ணீர் பாவியில் உள்ள மிதவை கூண்டு மீன் வளர்ப்பு மையங்கள் ஆகியவற்றையும் டாக்டர் முருகன் பார்வையிட்டார். பிரதமரின் மத்ஸ்ய சம்பதா திட்டப் பயனாளிகள் மற்றும் மோட்டார் படகு உரிமையாளர்களுடன் அவர் கலந்துரையாடினார். மால்பே மீன்பிடித் துறைமுகத்தை பார்வையிட்ட டாக்டர் முருகன், உடுப்பியில் மீனவர்களுடன் கலந்துரையாடினார்.
இந்நிகழ்ச்சியில் பத்திரிக்கையாளர்களுக்கு பேட்டியளித்த மத்திய இணையமைச்சர் டாக்டர் எல். முருகன், பிரதமரின் மத்ஸ்ய சம்பதா திட்டம் குறித்தும், இத்திட்டம் கடலோரப் பகுதி மக்களை சென்றடைந்துள்ளது குறித்தும் விளக்கினார்.
பிரதமரின் மத்ஸ்ய சம்பதா திட்டம், பகுதிகள் அடிப்படையிலான அணுகுமுறையில் முக்கியமாக கவனம் செலுத்தி, மீன்பிடித் தொகுப்புகளை உருவாக்குகிறது. இத்திட்டத்தில் கடற்பாசி வளர்ப்பு மற்றும் அழகு மீன்கள் வளர்ப்பு போன்ற வேலைவாய்ப்பு உருவாக்கத்தில் சிறப்புக் கவனம் செலுத்தப்படும். தரமான இனப்பெருக்கம், முட்டைகள் மற்றும் தீவனம், இனங்களை பல்வகைப்படுத்தல், முக்கிய உள்கட்டமைப்பு, சந்தைப்படுத்தல் நெட்வொர்க் அமைப்பு போன்றவற்றில் இத்திட்டம் சிறப்புக் கவனம் செலுத்துகிறது.
தற்போதுவரை பிரதமரின் மத்ஸ்ய சம்பதா திட்டத்தின் கீழ் முதல் கட்டமாக மீன்வளத்துறை 21 மாநிலங்கள் மற்றும் யூனியன் பிரதேங்களில் ரூ.1,723 கோடி மதிப்பிலானத் திட்டங்களுக்கு அனுமதி அளித்துள்ளது. இத்திட்டத்தின் கீழ் வருமானத்தை உருவாக்கும் நடவடிக்கைகளுக்கு முன்னுரிமை அளிக்கப்படுகிறது.
இவ்வாறு டாக்டர் எல். முருகன் கூறினார்.
நிதி அமைச்சகம்
சுங்கத் துறை விவகாரங்களில் ஒத்துழைப்புக்கு இந்தியா-சவுதி அரேபியா இடையிலான புரிந்துணர்வு ஒப்பந்தம் : மத்திய அமைச்சரவை ஒப்புதல்
சுங்கத் துறை விவகாரங்களில் இருதரப்பு ஒத்துழைப்பு மற்றும் உதவிக்காக இந்தியா மற்றும் சவுதி அரேபியா இடையிலான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
சுங்கத் துறை தொடர்பான குற்றங்கள், குற்றங்களைத் தடுப்பது மற்றும் புலனாய்வு தொடர்பான நம்பகமான தகவல்களைக் குறைந்த செலவில் விரைவாகப் பெறுவதற்கும், குற்றவாளிகளை கண்டுபிடிப்பதற்கும் இந்த ஒப்பந்தம் உதவும்.
தொழிலாளர் மற்றும் வேலைவாய்ப்பு அமைச்சகம்
‘இந்தியாவின் வளர்ச்சியில் தொழிலாளர்களின் பங்கு’ என்ற நூலினை தொழிலாளர் நலத்துறை அமைச்சர் திரு பூபேந்திர யாதவ் வெளியிட்டார்
‘இந்தியாவின் வளர்ச்சியில் தொழிலாளர்களின் பங்கு’ என்ற நூலினை தொழிலாளர் நலன், வேலைவாய்ப்பு, சுற்றுச்சூழல், வனம் மற்றம் பருவநிலை மாற்றத்துறை அமைச்சர் திரு பூபேந்திர யாதவ் புதுதில்லியில் 2022 மார்ச் 9 அன்று வெளியிட்டார். இந்தியாவின் வளர்ச்சிப் பயணத்தில் தொழிலாளர்களின் பங்களிப்பு குறித்து பிரபல கல்வியாளர்கள் மற்றும் களப் பணியாளர்கள் எழுதிய 12 கட்டுரைகள் இந்நூலில் இடம்பெற்றுள்ளன.
இந்திய சுதந்திரத்தின் 75 ஆவது ஆண்டுவிழா கொண்டாட்டத்தின் ஒருபகுதியாக வி வி கிரி தேசிய தொழிலாளர் கல்விக் கழகம் இந்த நூலினை வெளியிட்டுள்ளது.
எரிசக்தி அமைச்சகம்
நாட்டின் முதல் பசுமை ஹைட்ரஜன் இயக்க திட்டத்தை உருவாக்க லடாக் யூனியன் பிரதேசம், என்டிபிசி இடையே புரிந்துணர்வு ஒப்பந்தம்: மத்திய அமைச்சர் திரு ஆர் கே சிங் பாராட்டு
கரிமம் இல்லாத புதுப்பிக்கத்தக்க ஆதாரங்கள் மற்றும் பசுமை ஹைட்ரஜனை அடிப்படையாகக் கொண்ட பொருளாதாரத்தை உறுதி செய்யும் பிரதமர் திரு நரேந்திர மோடியின் தொலைநோக்குப் பார்வைக்கு வலு சேர்க்கும் வகையில் நாட்டின் முதல் பசுமை ஹைட்ரஜன் இயக்கத் திட்டத்தை நிறுவுவதற்கு லடாக் யூனியன் பிரதேசம் மற்றும் எல்ஏஹெச்டிசி ஆகியவற்றுடன் புரிந்துணர்வு ஒப்பந்தத்தில் கையெழுத்திட்டுள்ள மத்திய எரிசக்தி அமைச்சகத்தின் மகாரத்னா பொதுத்துறை நிறுவனமான தேசிய அனல்மின் கழகத்திற்கு மத்திய எரிசக்தி, புதிய மற்றும் புதுப்பிக்கத்தக்க எரிசக்தி அமைச்சர் திரு ஆர் கே சிங் பாராட்டு தெரிவித்துள்ளார்.
வெளியீடு இல்லாத பசுமை ஹைட்ரஜனில் இயங்கும் இயக்கத் திட்டத்தைக் கொண்ட இந்தியாவின் முதல் நகரமாக லே விரைவில் உருவாகும் என்பது நமக்கு மிகுந்த பெருமை சேர்க்கும் விஷயமாகும் என்றார் அவர்.
லடாக் பகுதியில் நாட்டின் முதல் பசுமை ஹைட்ரஜன் இயக்கத் திட்டத்தை உருவாக்குவதற்கு தேசிய அனல்மின் கழகத்தின் துணை நிறுவனமான ஆர் இ எல், லடாக் யூனியன் பிரதேசம் ஆகியவை இன்று ஒரு புரிந்துணர்வு ஒப்பந்தத்தில் கையெழுத்திட்டதன. இதேநாளில் லே நகரத்தில் தேசிய அனல்மின் கழகத்தின் சூரிய மின்சக்தித் திட்டங்களும் தொடங்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735083
தகவல் மற்றும் ஒலிபரப்பு அமைச்சகம்
தாமஸ் விண்டர்பெர்கின் ‘அனதர் ரவுண்ட்’-இன் சிறப்புக் காட்சியோடு 51-வது இந்திய சர்வதேச திரைப்பட விழா தொடங்கவிருக்கிறது
தாமஸ் விண்டர்பெர்கின் ‘அனதர் ரவுண்ட்’-இன் இந்திய சிறப்புக் காட்சியோடு 2021 ஜனவரி 16 அன்று 51-வது இந்திய சர்வதேச திரைப்பட விழா தொடங்கவிருக்கிறது. சிறந்த நடிகருக்கான கேன்ஸ் விருதை வென்ற மேட்ஸ் மிக்கெல்சன் நடித்துள்ள இத்திரைப்படம், இந்திய சர்வதேச திரைப்பட விழாவில் திரையிடப்படவுள்ள நட்சத்திரங்கள் நிறைந்த திரைப்படங்களில் ஒன்றாகும்.
டென்மார்க் சார்பில் ஆஸ்கர் விருதுக்கு அனுப்பப்பட்டுள்ள திரைப்படம் ‘அனதர் ரவுண்ட்’ என்பது குறிப்பிடத்தக்கது. ‘மெஹ்ருன்னிசா’ என்னும் திரைப்படத்தின் சர்வதேச சிறப்புக் காட்சியும் இந்த திருவிழாவில் நடைபெறும். சஞ்சய் குமார் இயக்கியுள்ள இந்த திரைப்படத்தில், ஃபருக் ஜஃபார் நடித்துள்ளர். பெண்மணி ஒருவரின் வாழ்நாள் கனவு குறித்து இப்படம் விவரிக்கிறது.
கியோஷி குரூசவாவின் ‘வைஃப் ஆஃப் அ ஸ்பை’ திரைப்படத்தின் இந்திய சிறப்புக் காட்சியோடு 2020 ஜனவரி 24 அன்று 51-வது இந்திய சர்வதேச திரைப்பட விழா நிறைவு பெறும். இந்த ஜப்பானிய திரைப்படம் வெனிஸ் சர்வதேச திரைப்பட விழாவில் சிறந்த இயக்குநருக்கான வெள்ளி சிங்கம் விருதை வென்றுள்ளது.
51-வது இந்திய சர்வதேச திரைப்பட விழா, 2020-க்கு தேர்வு செய்யப்பட்ட இந்திய திரைப்படங்களின் பட்டியலில் தமிழ் திரைப்படங்களான அசுரன் மற்றும் தேன் இடம்பெற்றுள்ளன என்பது கவனிக்கத்தக்கது.
183 இந்திய திரைப்படங்களில் இருந்து 23 திரைப்படங்கள் தேர்ந்தெடுக்கப்பட்டுள்ளன. இந்தியாவின் பல்வேறு மொழிகளிலிருந்து இந்த திரைப்படங்கள் தேர்ந்தெடுக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1685603
-----
(Visitor Counter : 244
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 10.10 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1840848
தொலைதொடர்பு மற்றும் தகவல் தொழில்நுட்ப அமைச்சகம்
குக்கிராமங்களில் மொபைல் கோபுரங்கள் அமைத்தல்
தொலைதொடர்புச் சேவை அளிப்போர், தொலைத்தொடர்புத் துறை மற்றும் மாநில அரசுகளிடம் இருந்து பெறப்பட்ட தரவின்படி மார்ச் 2022 வரை, நாட்டில் உள்ள 6,44,131 கிராமங்களில் 6,05,230 கிராமங்களில் மொபைல் பயன்படுத்தும் வசதி உள்ளது. 38,901 கிராமங்களில் மொபைல் கோபுரங்கள் இல்லை. தொலைத்தொடர்பு வசதி இல்லாத இடங்களில் அதனை படிப்படியாக அளிக்கும் பணிகளில் அரசும் தொலைத்தொடர்பு சேவை வழங்குவோரும் ஈடுபட்டுள்ளனர்.
- ரூ 26,316 கோடி திட்டத்தில் நாட்டில் மொபைல் வசதி இல்லாத கிராமங்களில் 4 ஜி சேவை அளித்தல்
- இடதுசாரி தீவிரவாத்தால் பாதிக்கப்பட்டப் பகுதிகளில் 2-ம் கட்டமாக ரூபாய் 2211 கோடி செலவில் 4 ஜி மொபைல் சேவை வழங்குதல்
- இடதுசாரி தீவிரவாதத்தால் பாதிக்கப்பட்டுள்ள பகுதிகளில் முதல்கட்டமாக 2 ஜி சேவையிலிருந்து 4 ஜி மொபைல் தொழில்நுட்ப வசதியுடன் மேம்படுத்துதல்
இத்தகவலை மக்களவையில் மத்திய தொலைதொடர்புத் துறை இணை அமைச்சர் திரு தேவுசிங் சவுகான் எழுத்துப்பூர்வமாக தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும். https://pib.gov.in/PressReleasePage.aspx?PRID=1885359
பிரதமர் அலுவலகம்
பிரதமர் மோடி குஷிநகரில் உள்ள மஹாபரி நிர்வாணா ஸ்தூபியில் வழிபாடு செய்தார்
2566-வது புத்த பூர்ணிமா விழா நேற்று கொண்டாடப்பட்டது. இதையொட்டி உத்தரபிரதேச மாநிலம் குஷிநகரில் உள்ள மஹாபரி நிர்வாணா ஸ்தூபியில் பிரதமர் மோடி நேற்று மாலை வழிபாடு செய்தார். முன்னதாக நேபாளத்தின் லும்பினி நகரில் அமைக்கப்பட்டு வரும் இந்திய சர்வதேச வழிபாட்டு மற்றும் யோகா மையத்துக்கு, நேபாள பிரதமர் ஷேர் பகதூர் தூபாவும், இந்திய பிரதமர் மோடியும் அடிக்கல் நாட்டினர்.
பிரதமர் மோடி டுவிட்டர் செய்தியில் குறிப்பிட்டிருப்பதாவது , குஷி நகரின் மஹாபரி நிர்வாணாஸ்தூபியில் வழிபாடு செய்தேன். எங்களின் அரசு குஷிநகரின் உள்கட்டமைப்பு வசதிகளை மேம்படுத்துவதற்க்கு பல்வேறு முயற்சிகளை எடுத்து வருகிறது. இதனால் பல்வேறு நாடுகளைச் சேர்ந்த ஏராளமான சுற்றுலா பயணிகளும், யாத்ரீகர்களும் இங்கு குஷிநகருக்கு வருகை தருவார்கள்.
கூட்டுறவு அமைச்சகம்
நாளை நடைபெறும் வேளாண்மை மற்றும் ஊரக வளர்ச்சி வங்கிகளின் தேசிய மாநாட்டில் மத்திய அமைச்சர் திரு அமித் ஷா சிறப்பு விருந்தினராகப் பங்கேற்பு
தேசிய வேளாண் கூட்டுறவு மற்றும் ஊரக வளர்ச்சி கூட்டமைப்பு வங்கிகள் நிறுவனம், புதுதில்லியில் நாளை  நடத்தும் வேளாண்மை மற்றும் ஊரக வளர்ச்சி வங்கிகளின் தேசிய மாநாட்டில், மத்திய உள்துறை விவகாரங்கள் மற்றும் கூட்டுறவு அமைச்சர் திரு அமித் ஷா சிறப்பு விருந்தினராகக் கலந்து கொள்வார். விடுதலையின் அமிர்த பெருவிழாக் கொண்டாட்டங்களின் ஒரு பகுதியாக பொதுமக்களுடன் தொடர்பில் இருக்கும் திட்டங்கள் உள்ளிட்ட துறைசார் திட்டங்களை அடித்தள நிலையில் இந்த மாநாடு மேம்படுத்தும்.
கூட்டுறவுத் துறையில் விவசாயிகள், வேளாண்மை மற்றும் ஊரகப் பகுதிகளின் வளர்ச்சிக்கு அபரிமிதமான வாய்ப்புகள் இருக்கின்றன. எனவேதான் ‘ஒத்துழைப்பின் வாயிலாக வளம்' என்ற தாரக மந்திரத்துடன் கூட்டுறவுத் துறைக்கு அதிகாரமளிக்கும் முயற்சியில் பிரதமர் திரு நரேந்திர மோடி தலைமையிலான மத்திய அரசு ஈடுபட்டு வருகிறது.
2020-21 ஆம் ஆண்டில் சிறப்பான பங்களிப்பை வழங்கிய கேரளா, கர்நாடகா, குஜராத் மற்றும் மேற்கு வங்க மாநில வேளாண் கூட்டுறவு மற்றும் ஊரக வளர்ச்சி வங்கிகளுக்கு நாளைய நிகழ்ச்சியில் விருதுகள் வழங்கப்படும். 90 ஆண்டுகளுக்கும் மேலாக தடையற்ற சேவையை வழங்கி வரும் நாட்டின் மிகப் பழமையான நான்கு வேளாண்மை மற்றும் ஊரக வளர்ச்சி வங்கிகளுக்கும் விருதுகள் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1841701
----
((Visitor Counter : 157
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 4,775 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 53,852 பேர் கொவிட் தொற்றால் பாதிக்கப்பட்டுள்ளனர். இது 0.12 சதவீதமாகும்.
தொற்றிலிருந்து மீண்டவர்களின் விகிதம் 98.69 சதவீதம்.
கடந்த 24 மணி நேரத்தில் 11,047 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,43,47,024 பேர்.
கடந்த 24 மணி நேரத்தில் 7,533 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 3.62% வாராந்திர பாதிப்பு விகிதம் 5.11% இதுவரை மொத்தம் 92.63 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 2,08,112 பரிசோதனைகள் நடத்தப்பட்டுள்ளன.
விவசாயத்துறை அமைச்சகம்
விவசாயிகளின் வருமானத்தை இரட்டிப்பாக்க வேண்டும் என்ற நோக்கத்தின் ஒருபகுதியாக அரசு தேனீ வளர்ப்பை ஊக்குவிக்கிறது: மத்திய விவசாயத்துறை அமைச்சர்.
விவசாயிகளின் வருமானத்தை இரட்டிப்பாக்க வேண்டும் என்ற நோக்கத்தின் ஒரு பகுதியாக அரசு தேனீ வளர்ப்பை ஊக்குவிக்கிறது என்று மத்திய விவசாயம் மற்றும் விவசாயிகளின் நலத்துறை அமைச்சர் திரு. நரேந்திர சிங் தோமர் கூறியுள்ளார். தேசிய கூட்டுறவு வளர்ச்சிக் கழகம் , ஏற்பாடு செய்திருந்த இணையவழிக் கருத்தரங்கு ஒன்றில் உரையாற்றிய திரு.தோமர், ஆத்ம நிர்பார் அபியான் - சுயசார்பு இந்தியா திட்டத்தின் கீழ், தேனி வளர்ப்புக்காக 500 கோடி ரூபாய் ஒதுக்கப்பட்டுள்ளது என்று கூறினார். உலகில் முன்னணியில் உள்ள தேனீ உற்பத்தியாளர்களில் முதல் ஐந்து இடங்களில் ஒன்றாக இந்தியா உள்ளது என்று அவர் கூறினார். 2005 - 2006 ஆம் ஆண்டுடன் ஒப்பிடுகையில் தேனி உற்பத்தி 242 சதவீதம் அதிகரித்துள்ளது. தேன் ஏற்றுமதி 265 சதவீதம் அதிகரித்துள்ளது.
தேன் ஏற்றுமதி அதிகரித்துள்ளது, 2024ஆம் ஆண்டுக்குள் விவசாயிகளின் வருவாயை இரட்டிப்பாக்க வேண்டும் என்ற நோக்கத்தை எட்டுவதற்கு, தேனீ வளர்ப்பு முக்கிய காரணியாக இருக்கும் என்பதற்கு சான்றாக உள்ளது என்று அமைச்சர் கூறினார்.
‘தேசிய தேனீ வளர்ப்பு மற்றும் தேன் மிஷன்’ என்ற திட்டத்தின் கீழ் தேசிய தேனி வாரியம் நான்கு மாட்யூல் பிரிவுகள் கொண்ட பயிற்சித்திட்டத்தை உருவாக்கியுள்ளது. தேனீ வளர்ப்பில் 30 லட்சம் விவசாயிகள் பயிற்றுவிக்கப் பட்டிருக்கிறார்கள். அவர்களுக்கு அரசு நிதி உதவி ஆதரவும் அளித்து வருகிறது. தேனீ வளர்ப்பை ஊக்குவிப்பதற்காக இந்தக் குழு அளித்துள்ள பரிந்துரைகளை அரசு நடைமுறைப்படுத்தி வருவதாகவும் அமைச்சர் கூறினார். இனிப்புப் புரட்சியின் ஒரு பகுதியாக தேன் மிஷன் என்ற திட்டத்தை பிரதமர் திரு. நரேந்திரமோடி தலைமையிலான வழிகாட்டுதலின்படி அரசு துவக்கியுள்ளது. இத்திட்டத்தில் நான்கு பகுதிகள் உள்ளன. தேனீ வளர்ப்புக்கு முதலீடு மிகவும் குறைவு. வருவாய் அதிகம். எனவே சிறு மற்றும் குறு விவசாயிகளும் தேனீ வளர்ப்பை தேனீ வளர்க்கலாம் அறிவியல்பூர்வமாக தேனீ வளர்ப்பது; தர உறுதி; குறைந்தபட்ச ஆதரவு விலை; தேனீக் கூட்டங்களை எடுத்துச்செல்வது; பதப்படுத்துவது; தேன் பாக்கேஜிங், சந்தைப்படுத்துவது, பரிசோதனை செய்வது, தேவையான சான்றிதழ்களைப் பெறுவது, தேன் கூடு தொடர்பான பல்வேறு பொருள்கள், ஆகியவை குறித்து தேனி வளர்ப்போர் எதிர்கொள்ளும் பிரச்சினைகள் குறித்து விவாதிக்கப்பட்டது. காஷ்மீர், மேற்குவங்கம், உத்தரகண்ட், கேரளம், தமிழ்நாடு, கர்நாடகா, உத்தரப்பிரதேசம், ஜார்கண்ட், மத்தியப்பிரதேசம் ஆகிய இடங்களைச் சேர்ந்த தேனீ வளர்ப்போரும், தொழிலதிபர்களும் தங்களுடைய வெற்றியின் அனுபவங்களைப் பகிர்ந்து கொண்டார்கள். இனிப்புப் புரட்சியைக் கொண்டு வருவதற்கான வழிமுறைகள் குறித்தும் அவர்கள் ஆலோசனை தெரிவித்தார்கள்
பாதுகாப்பு அமைச்சகம்
ராணுவ செவிலியர் பிரிவு, வீரர்கள் மற்றும் அவர்களின் குடும்பத்தினருக்கு அதியற்புதமான சேவைகளை அளிக்கிறது
இந்தியாவில் உள்ள அமைதி மற்றும் கள நிலையங்களிலும், மற்றும் வெளிநாடுகளில் உள்ள ஐநாவின் அமைதி பராமரிப்பு நிலையங்களிலும் உள்ள ராணுவ செவிலியர் பிரிவு, வீரர்கள் மற்றும் அவர்களின் குடும்பத்தினருக்கு அதியற்புதமான சேவைகளை வழங்கி வருவதாக ராணுவ மருத்துவமனையின் கமாண்டன்ட் லெப்டினன்ட் ஜெனரல் அசோக் ஜிண்டால் தெரிவித்தார். புதுதில்லியில், ராணுவ மருத்துவமனை செவிலியர் கல்லூரியின் 5-வது பிரிவு செவிலியர் பட்டதாரி மாணவிகளிடையே உரையாற்றிய அவர் இதனை தெரிவித்தார்.
லெப்டினன்ட் ஜெனரல் அசோக் ஜிண்டால், செவிலியர்களின் கண்ணியம் மற்றும் நெறிமுறைகளை நிலைநிறுத்த வேண்டும் என்றும், வளர்ந்து வரும் மருத்துவ தொழில்நுட்பங்களுடன் இணைந்திருக்க வேண்டும் என்றும் இளம் லெப்டினன்ட்களுக்கு அறிவுறுத்தினார். ராணுவ செவிலியர் பிரிவின் கூடுதல் இயக்குநர் மேஜர் ஜெனரல் ஸ்மிதா தேவ்ராணி, புதிதாக நியமிக்கப்பட்ட செவிலியர் பிரிவு அதிகாரிகளுக்கு பதவி பிரமாணம் செய்து வைத்தார். சிறந்த செவிலிய பட்டதாரிகளை சிறப்பு விருந்தினர் பாராட்டி, கௌரவித்தார்.
இந்த நிகழ்ச்சியில் மூத்த அதிகாரிகள், மற்றும் புதிதாக நியமிக்கப்பட்ட செவிலியர் பிரிவு அதிகாரிகளின் பெற்றோர்கள் கலந்து கொண்டனர்.
பிரதமர் அலுவலகம்
வேகநடைப் பந்தய வீரர்கள் அக்ஷ்தீப் சிங் மற்றும் பிரியங்கா கோஸ்சுவாமி தேசிய வேகநடை சாம்பியன் போட்டியில் வெற்றி பெற்றதற்கு பிரதமர் வாழ்த்து
வேகநடைப் பந்தய வீரர்கள் அக்ஷ்தீப் சிங் மற்றும் பிரியங்கா கோஸ்சுவாமி தேசிய வேகநடை சாம்பியன் போட்டியில் வெற்றி பெற்றதற்கு பிரதமர் திரு நரேந்திர மோடி பாராட்டு தெரிவித்துள்ளார். அடுத்து அவர்கள் மேற்கொள்ளும் முயற்சிகளுக்கும் திரு. நரேந்திர மோடி தனது நல்வாழ்த்துக்களை தெரிவித்துள்ளார்.
இந்திய விளையாட்டு மேம்பாட்டு ஆணையத்தின் ட்விட்டர் பதிவிற்கு பதில் அளிக்கும் விதமாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“அக்ஷ்தீப் சிங் மற்றும் பிரியங்கா கோஸ்வாமிக்கு பாராட்டுக்கள். அவர்களின் வருங்கால முயற்சிகளுக்கு நல்வாழ்த்துக்கள்.”
மத்திய அமைச்சரவை
சுற்றுலா துறையில் இந்தியா - ருமேனியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சுற்றுலா துறையில் இந்தியா - ருமேனியா இடையே ஏற்கனவே கையெழுத்திடப்பட்ட புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. செப்டம்பர் 2018-ல் ருமேனியா நாட்டின் துணை அதிபர் இந்தியாவிற்கு வருகை தந்தபோது இந்த ஒப்பந்தம் கையெழுத்திடப்பட்டது.
இந்தப் புரிந்துணர்வு ஒப்பந்தத்தின் முக்கிய நோக்கங்கள்:
- சுற்றுலாத் துறையில் இருதரப்பு ஒத்துழைப்பை அதிகரித்தல்
- சுற்றுலா தொடர்பான தகவல்கள் மற்றும் தரவுகளின் பரிமாற்றம்.
- ஹோட்டல்கள் மற்றும் சுற்றுலா ஏற்பாட்டாளர்கள் உள்ளிட்ட சுற்றுலாத் துறை தொடர்பானவர்களுக்கு இடையே ஒத்துழைப்பை ஊக்கப்படுத்துதல்
- சுற்றுலா மற்றும் விருந்தோம்பல் துறையில் முதலீடுகள்
- இருவழி சுற்றுலாவை ஊக்கப்படுத்த சுற்றுலா ஏற்பாட்டாளர்கள்/பத்திரிக்கையாளர்கள்/சிந்தனையாளர்களை இரு நாடுகளுக்கும் பயணம் மேற்கொள்ளச்செய்தல்
- ஊக்கப்படுத்துதல், சந்தைப்படுத்துதல், சுற்றுலாத் தலங்களின் மேம்பாடு மற்றும் மேலாண்மை.
- இரு நாடுகளை சிறந்த சுற்றுலா தலங்களாக மேம்படுத்தத் திரைப்பட சுற்றுலா மூலம் இருதரப்பு ஒத்துழைப்பை ஏற்படுத்துதல்
- பாதுகாப்பான, கெளரவமான மற்றும் நிலையான சுற்றுலாவை ஊக்குவித்தல்
- இரு நாடுகளுக்கும் இடையே உள்ள சுற்றுலா இயக்கத்தை மேம்படுத்துதல்
இந்தியாவின் சுற்றுலாவிற்கு ருமேனியா நாடு முக்கியமான சந்தையாகும். 2017 ஆம் ஆண்டு 11844 சுற்றுலா பயணிகள் ருமேனியாவில் இருந்து இந்தியாவிற்கு வருகை தந்துள்ளனர். இந்த சுற்றுலா பயணிகளின் எண்ணிக்கையை அதிகரிக்க இந்த புரிந்துணவு ஒப்பந்தம் வழிவகுக்கும்.
பிரதமர் அலுவலகம்
ஃபிரான்ஸ் நாடாளுமன்றத் தலைவருடன் பிரதமர் சந்திப்பு
பிரதமர் திரு. நரேந்திர மோடி, 14 ஜூலை 2023 அன்று ஃபிரான்ஸ் நாடாளுமன்றத்தின் தலைவரும், நாடாளுமன்றத்தின் மூத்த தலைவருமான மேதகு திருமதி. யேல் பிரவுன்-பிவெட்டை பாரிஸில் உள்ள அவரது அதிகாரப்பூர்வ இல்லமான ஹோட்டல் டி லஸ்ஸேயில் மதிய உணவின் போது சந்தித்தார்.
ஜனநாயகம், சுதந்திரம், சமத்துவம் மற்றும் சகோதரத்துவம் ஆகியவற்றின் பகிர்ந்து கொள்ளப்பட்ட மதிப்பீடுகளை இரு தலைவர்களும் வலியுறுத்தினர். இரு நாடாளுமன்றங்களுக்கு இடையிலான ஒத்துழைப்பை மேலும் அதிகரிப்பதற்கான வழிகள் குறித்து அவர்கள் விவாதித்தனர்.
ஃபிரான்ஸ் அரசு இந்தியாவின் பரந்த தேர்தல் நடைமுறையைப் பாராட்டியது. வர்த்தகம் மற்றும் பொருளாதாரம், சுற்றுச்சூழல், தொழில்நுட்பம் மற்றும் கலாச்சாரம் உள்ளிட்ட உத்திகள் கூட்டுறவின் பல்வேறு தூண்கள் குறித்தும் விவாதிக்கப்பட்டது. பிராந்திய மற்றும் சர்வதேச பிரச்சனைகள் குறித்தும் அவர்கள் கருத்துக்களைப் பரிமாறிக் கொண்டனர்.
பாதுகாப்பு அமைச்சகம்
டிஆர்டிஓ தயாரித்த மூன்று கருவிகளை, முப்படைத் தளபதிகளிடம் வழங்கினார் மத்திய அமைச்சர் திரு ராஜ்நாத் சிங்
ராணுவ ஆராய்ச்சி மேம்பாட்டு மையம் தயாரித்த மூன்று கருவிகளை, முப்படைத் தளபதிகளிடம், பாதுகாப்புத்துறை அமைச்சர் திரு ராஜ்நாத் சிங் இன்று வழங்கினார்.
ராணுவப் பயன்பாட்டுக்காக டிஆர்டிஓ தயாரித்த கருவிகள் மற்றும் ஏவுகணை ஒப்படைக்கும் நிகழ்ச்சி தில்லி டிஆர்டிஓ பவனில் இன்று நடந்தது. இதில் இந்திய கடல்சார் கண்காணிப்புக் கருவியை , கடற்படைத் தளபதி அட்மிரல் கரம்பிர் சிங்கிடமும், அஸ்த்ரா எம்.கே-1 ரக ஏவுகணையை விமானப்படைத் தளபதி ரகேஷ் குமார் சிங் பதாரியாவிடமும், எல்லைக் கண்காணிப்புக் கருவியை , தரைப்படைத் தளபதி ஜெனரல் எம்.எம்.நரவானேவிடமும் பாதுகாப்புத்துறை அமைச்சர் திரு ராஜ்நாத் சிங் வழங்கினார். இந்த நிகழ்ச்சியில் சிறப்பாகப் பணியாற்றிய டிஆர்டிஓ விஞ்ஞானிகளுக்கு அமைச்சர் ராஜ்நாத் சிங் விருதுகளும் வழங்கினார்.
இந்த நிகழ்ச்சியில் பாதுகாப்புத்துறை இணையமைச்சர் திரு ஸ்ரீபத் யசோ நாயக், முப்படைத் தலைமைத் தளபதி ஜெனரல் பிபின் ராவத் ஆகியோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பை பார்க்கவும்:
https://www.pib.gov.in/PressReleasePage.aspx?PRID=1681732
நாடாளுமன்ற விவகாரத்துறை அமைச்சகம்
பொதுத் தேர்தல் 2019-க்குப் பின் நாடாளுமன்றத்தைக் கூட்ட மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற முதலாவது மத்திய அமைச்சரவைக் கூட்டத்தில் 17 ஆவது மக்களவையை ஜூன் 17, 2019 திங்கள் அன்று கூட்டுவதற்கு ஒப்புதல் அளிக்கப்பட்டது. அரசுப் பணிகளுக்கு உட்பட்டு இந்தக் கூட்டத் தொடர் ஜூலை 26 2019 வெள்ளிக்கிழமை முடிவடையும்.
மாநிலங்களவை ஜூன் 20, 2019 வியாழக்கிழமை கூட்டப்படும். அரசுப் பணிகளுக்கு உட்பட்டு இந்தக் கூட்டத் தொடர் ஜூலை 26, 2019 வெள்ளிக்கிழமை முடிவடையும்.
மக்களவைத் தலைவர் தேர்தல் ஜூன் 19, 2019 புதன்கிழமை நடைபெறும்.
அரசியலமைப்புச் சட்டம் பிரிவு 87 -ன் படி, ஜூன் 20, 2019 வியாழன் காலை 11 மணிக்கு நாடாளுமன்ற மைய மண்டபத்தில் இருஅவைகளின் கூட்டுக் கூட்டத்தில் உரையாற்றுமாறு குடியரசுத் தலைவர் கேட்டுக் கொள்ளப்படுவார்.
மத்திய அரசின் பொருளாதார ஆய்வறிக்கை ஜூலை 4, 2019 வியாழன் அன்று சமர்ப்பிக்கப்படும்.
2019-20க்கான மத்திய அரசின் நிதிநிலை அறிக்கை மக்களவையில் ஜூலை 5, 2019 வெள்ளிக்கிழமை காலை 11 மணிக்கு சமர்ப்பிக்கப்படும். நிதிநிலை அறிக்கை சமர்ப்பிக்கப்பட்ட/அளிக்கப்பட்ட பின், இருஅவைகளும் நாள் முழுமைக்கும் ஒத்திவைக்கப்படும்.
உள்நாட்டு விமானப் போக்குவரத்து அமைச்சகம்
இந்தியாவில் கடல் விமான சேவைகளை வழங்குவதற்காக கப்பல் அமைச்சகம், விமான போக்குவரத்து அமைச்சகத்திற்கு இடையே புரிந்துணர்வு ஒப்பந்தம்
இந்திய அரசின் துறைமுகங்கள், கப்பல் மற்றும் நீர்வழி அமைச்சகம் மற்றும் விமான போக்குவரத்து அமைச்சகம் ஆகியவற்றுக்கு இடையே இந்தியாவில் கடல் விமான சேவைகளை வழங்குவதற்கான புரிந்துணர்வு ஒப்பந்தம் இன்று கையெழுத்தானது.
துறைமுகங்கள், கப்பல் மற்றும் நீர்வழி இணை அமைச்சர்  திரு மன்சுக் மாண்டவியா மற்றும் விமான போக்குவரத்து அமைச்சர் திரு ஹர்தீப் சிங் புரி ஆகியோரின் முன்னிலையில் புரிந்துணர்வு ஒப்பந்தம் கையெழுத்தானது.
இதன் மூலம் கடல் விமான சேவை வெகு விரைவில் சாத்தியமாகும். இந்திய அரசின் ஆர்சிஎஸ்-உடான் திட்டத்தின் கிழ் இந்திய எல்லைக்குள் கடல் விமான சேவைகள் தொடங்கப்படும்.
பல்வேறு இடங்களில் இச்சேவைகளை குறித்த நேரத்தில் தொடங்குவதற்காக துறைமுகங்கள், கப்பல் மற்றும் நீர்வழி அமைச்சகம், விமான போக்குவரத்து அமைச்சகம் மற்றும் சுற்றுலா அமைச்சகத்தின் அதிகாரிகளை கொண்ட ஒத்துழைப்பு குழு ஒன்று புரிந்துணர்வு ஒப்பந்தத்தின் கீழ் அமைக்கப்படும். அனைத்து முகமைகளாலும் அடையாளம் காணப்பட்ட வழித்தடங்களில் கடல் விமான சேவைகளை வழங்குவது குறித்து பரிசீலிக்கப்படும்.
நிகழ்ச்சியில் பேசிய விமான போக்குவரத்து அமைச்சர் திரு ஹர்தீப் சிங் புரி, இரு அமைச்சகங்களுக்கு இடையேயான புரிந்துணர்வு ஒப்பந்தத்தின் மூலம் புதிய நீர் விமான நிலையங்கள் உருவாகும் என்றும், இந்தியாவில் புதிய கடல் விமான வழித்தடங்கள் ஏற்படும் என்றும் கூறினார்.
இந்திய கடல்சார் மற்றும் விமான போக்குவரத்து துறைகளுக்கு திருப்புமுனையாக இந்த புரிந்துணர்வு ஒப்பந்தம் அமையும் என்றும், கடன் விமானங்கள் மூலம் சுற்றுச்சுழலுக்கு உகந்த போக்குவரத்தை இது ஊக்கப்படுத்துவதால் நாடு முழுவதும் தடையில்லா போக்குவரத்து வசதிகளை மேம்படுத்துவதோடு, சுற்றுலா துறையின் வளர்ச்சிக்கும் வழிவகுக்கும் என்று துறைமுகங்கள், கப்பல் மற்றும் நீர்வழி இணை அமைச்சர்  திரு மன்சுக் மாண்டவியா கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727212
-----
(Visitor Counter : 204
தகவல் மற்றும் ஒலிபரப்பு அமைச்சகம்
நியூஸ் ஆன் ஏர் செயலியில் அகில இந்திய வானொலி நிகழ்ச்சிகளின் நேயர்கள் தர வரிசைப் பட்டியல்: முதல் 10 இடங்களில் சென்னை
வானொலி உலகில் முதன்முறையாக, பிரசார் பாரதி பயனர்கள் ஆராய்ச்சி குழுவால் நேயர்களின் எண்ணிக்கை துல்லியமாக தற்போது அளவிடப்படுகிறது.
நியூஸ் ஆன் ஏர் செயலியில் அகில இந்திய வானொலி நிகழ்ச்சிகளை கேட்கும் நகரங்களின் தர வரிசைப் பட்டியலில், மும்பை, புனே மற்றும் பெங்களூருவில் பத்து லட்சத்திற்கும் அதிகமானோர் நிகழ்ச்சிகளை கேட்பதாக தெரியவந்துள்ளது.
சமீபத்திய கணக்கெடுப்பின் படி புனே மற்றும் பெங்களூரு முறையாக
முதல் மற்றும் இரண்டாம் இடங்களை பிடித்துள்ள நிலையில், தில்லி என்சிஆர், ஹைதரபாத், மும்பை, லக்னோ, சென்னை ஆகியவை முதல் பத்து இடங்களில் உள்ளன . சென்னை ஆறாம் இடத்தை பிடித்துள்ளது.
சென்னை பகுதியைப் பொருத்தவரை, அகில இந்திய வானொலி காரைக்கால், அகில இந்திய வானொலி கொடைக்கானல், அகில இந்திய வானொலி சென்னை எஃப் ரெயின்போ, விவித் பாரதி நேஷ்னல், அகில இந்திய வானொலி சென்னை எஃப் எம் கோல்டு, அகில இந்திய வானொலி சென்னை விபிஎஸ், அகில இந்திய வானொலி தமிழ், அகில இந்திய வானொலி சென்னை பிசி, அகில இந்திய வானொலி மதுரை மற்றும் அகில இந்திய வானொலி கோயம்புத்தூர் எஃப் எம் ரெயின்போ ஆகியவை முதன்மையான இடங்களை முறையே பிடித்துள்ளன.
பிரசார் பாரதியின் அதிகாரப்பூர்வ செயலியான நியூஸ் ஆன் ஏர்-ல் அகில இந்திய வானொலியின் சுமார் 240 சேவைகள் நேரலையாக ஒலிபரப்பப்படுகின்றன.
இந்தியா மட்டுமல்லாது உலகம் முழுவதும் 85-க்கும் மேற்பட்ட நாடுகளில் வசிக்கும் மக்கள் இந்த செயலியின் வாயிலாக அகில இந்திய வானொலி நிகழ்ச்சிகளைக் கேட்டு வருகின்றனர்.
நியூஸ் ஆன் ஏர் செயலியின் வானொலி ஒலிபரப்பில் பிரபலமாக உள்ள நகரங்களின், நிகழ்ச்சிகள், சேனல்களின் தரவரிசை பட்டியலை கீழ்கண்ட இணைப்பில் பார்க்கவும்.
நவம்பர் 15 முதல் 30 தேதி வரை பெறப்பட்ட தரவுகள் அடிப்படையில், இந்த தரவரிசைப் பட்டியல் தயாரிக்கப்பட்டுள்ளது.
https://pib.gov.in/PressReleasePage.aspx?PRID=1777651